**דומיניק מפהאם** (באנגלית: **Dominic Mafham**; נולד ב-11 במרץ 1968) הוא שחקן תיאטרון, קולנוע וטלוויזיה אנגלי.

ביוגרפיה
--------

מפהאם נולד בסטפורד שבמחוז סטפורדשייר. הוא למד משחק בבית הספר לתיאטרון בריסטול אולד ויק. ב-1990 החל את קריירת המשחק עם הלהקה השייקספירית המלכותית והיה חבר בלהקה במשך ארבע שנים.

### קריירה

תפקידו הבולט הראשון של מפהאם היה בדמות דניאל פסקו, בנו הפגוע רגשית של נייג'ל הות'ורן, בסדרת הדרמה "The Fragile Heart" מאת פולה מילנה. הסדרה שודרה בערוץ 4 בבריטניה ב-1996. נייג'ל הות'ורן זכה על תפקיד זה בפרס באפט"א לטלוויזיה לשחקן הטוב ביותר. הסדרה עצמה הייתה מועמדת למספר פרסים ביניהם בקטגוריית סדרת הדרמה הטובה ביותר.

מפהאם שיחק בתפקיד מרכזי, בדמות מתנקש מהאלפים השווייצריים שיש לו ייסורי מצפון, בסרטו הראשון של דאנקן ג'ונס "Whistle". הסרט צבר קהל מעריצים נאמן שבא אחריו לפסטיבלי סרטים בינלאומיים שונים. לבסוף זכה הסרט לקהל רחב יותר כשהוא יצא כחלק מה-DVD שכלל את הסרט הראשון באורך מלא של ג'ונס בשם "Moon".

ב-1998 שיחק מפהאם בתפקיד מורטימר לייטווד בסדרה "ידידנו המשותף", עיבוד של ה-BBC לרומן באותו שם מאת צ'ארלס דיקנס. חלק גדול מהסיפור מתואר מנקודת המבט של מורטימר. הסדרה זכתה לשבחים ברחבי העולם, וזכתה בארבעה פרסי האקדמיה הבריטית לאומנויות הקולנוע והטלוויזיה בהם פרס המיני-סדרה הטובה ביותר. בנוסף הייתה הסדרה מועמדת לארבע פרסי באפט"א נוספים, כמו גם פרסים מטעם "Royal Television Society", גילדת השדרנים (Broadcasting Press Guild), ופסטיבל הקולנוע הבינלאומי של סן פרנסיסקו.

בהמשך הופיע מפהאם בהפקות שונות בהן בסרטים "הפצוע האנגלי" ו"משחקי נוכלים", ובדרמה הרפואית של רשת ITV בשם "Always and Everyone". מפהאם שיחק בתפקיד הרוצח בפרק הראשון של הסדרה "המלחמה של פויל", בדמות סיימון קינגדום אחיו ההרפתקן של סטיבן פריי בסדרה "קינגדום" ובדמות ד"ר ריצ'רד צ'אנינג בסדרה של ה-BBC על ימי מלחמת העולם השנייה בשם "Land Girls". עוד הופיע בשני פרקים בסדרה "לואיס" ובסדרה הרפואית "The Clinic".

הסדרה "The Clinic" הייתה דרמה זוכת פרסים של רשת RTÉ האירית ששודרה בפריים טיים בלילות ראשון. הסדרה נמכרה לרשתות טלוויזיה ברחבי העולם. היא שודרה במשך שבע עונות בין השנים 2003 עד 2009. מפהאם שיחק בתפקיד מנתח פלסטי רודף נשים ותככן בשם דן וודהאוס. הוא הופיע בכל אחד מפרק הסדרה.

ב-2014 הופיע מפהאם בפרק בסדרה "תחבולות חדשות" בדמות שר טורי החשוד ברצח. ב-2015 שיחק בפרק הראשון של העונה השנייה של הסדרה "המוסקטרים" בתפקיד גנרל דה פואה. כן השתתף בסדרה "אנושיים" של ערוץ 4 ו-AMC בתפקיד סגן ניצב שו.

תפקידים נוספים של מפהאם בקולנוע היו בדמות ד"ר ואנגל בסרט "Heart of Lightness" שביים יאן ורדואן המבוסס על המחזה "האישה מן הים" מאת הנריק איבסן. הוא שיחק בתפקיד סר הורסה בסרט "Dragonheart, Druid's Curse" השלישי מסדרת סרטי "לב הדרקון" של יוניברסל בבימויו של קולין טיג; ובדמות גאי בידוול בסרט "Sniper: Legacy" יחד עם טום ברנג'ר ודניס הייסברט, בבימויו של דון מייקל פול. ב-2016 חזר מפהאם וגילם שוב את בידוול בסרט ההמשך של סרטי Sniper שיצא לאקרנים ב-2016.

בפברואר 2016 הופיע מפהאם בסדרה "האב בראון" בתפקיד סר מלקולם בריית'ווייט בפרק בשם "The Rod of Asclepius".

בשנת 2023 שיחק בסרט הדרמה הביוגרפי "גולדה" בדמותו של קצין צה"ל חיים בר-לב. הסרט, בבימויו של גיא נתיב, מתמקד בהחלטות הדרמטיות והרות הגורל שאיתן נאלצה ראש ממשלת ישראל גולדה מאיר להתמודד בעיצומה של מלחמת יום הכיפורים.

תיאטרון ועבודות נוספות
מפהאם הופיע כשף ידוען בתוכנית המציאות "The Restaurant". התפריט שלו זכה בארבעה מתוך חמישה כוכבים.

בפברואר 2010 היה מפהאם מנחה אורח של התוכנית "The Afternoon Show", תוכנית הדגל היומית של רשת RTÉ.

מפהאם היה הקול של מסע הפרסום הטלוויזיוני בבריטניה של ארגון הצדקה וורלד ויז'ן אינטרנשיונל במשך שנים אחדות. עוד היה הקריין של ספרי שמע אחדים עבור ההוצאה Audible.

החל מפברואר 2011 שיחק מפהאם בתפקיד אוסבורן בסיור הופעות לאומי של דייוויד דינדלי בהפקה זוכת הפרסים של המחזה "Journey's End" מאת ר"ס שריף. ביולי 2011 הועברה ההצגה לתיאטרון הדוכס מיורק בווסט אנד.

באוקטובר 2011 השתתף מפהאם באירוע בשם "66 ספרים" בתיאטרון בוש במחזה מאת ג'ק ת'ורן המבוסס על ספר דניאל.

ב-6 ביוני 2014 הופיע מפהאם בקונצרט של רדיו ה-BBC לציון 70 שנה ליום הפלישה לנורמנדי שהתקיים באלברט הול. הקונצרט הועבר בשידור חי ברדיו 2 ול-150 בתי קולנוע ברחבי בריטניה.

מפהאם שיחק במחזה "לינדה" מאת פנלופי סקינר שביים מייקל לונגהרסט. הצגת הבכורה הייתה ב-26 בנובמבר 2015 בתיאטרון רויאל קורט בלונדון. הוא שיחק בתפקיד ניל, בעלה של לינדה, אותה גילמה נומה דומצני, שהחליפה את קים קטרל, אחרי שעזבה את ההפקה בשבוע האחרון של החזרות.

באביב 2015 גילם מפהאם את אנטוניו במחזה "הסוחר מוונציה" בתיאטרון שייקספיר גלוב, לצדו של ג'ונתן פרייס בתפקיד שיילוק. ב-2016 יצאה ההפקה לסיור הופעות בערים ניו יורק, וושינגטון ושיקגו בארצות הברית, וכן ערים אחדות בסין. באוקטובר חזרו להופיע שוב בשייקספיר גלוב. ההפקה זכתה לביקורות נלהבות.

רדיו
מפהאם הופיע במחזות דרמה רדיופוניים אחדים בהם בהפקת המילניום של המחזה השייקספירי "המלט" בתפקיד לארטס. הוא שיחק בדמות איתן פרום בעיבוד של רדיו 4 לרומן באותו שם מאת אדית וורטון; יו קאזאלט בסאגה "משפחת קאזאלט" של אליזבת ג'יין הווארד; הדוכס מבקינגהם בעיבוד של "The Stuarts"; וכן בתפקיד ג'פרי מרשל בסדרה "Home Front".

בנוסף השתתף מפהאם בתוכנית הרדיו "Words and Music" ברדיו 3 של ה-BBC.

דוקטור הו
מפהאם השתתף בהקלטות אודיו של "Big Finish" בספר "The Jigsaw War" יחד עם פרייזר היינס. עוד השתתף יחד עם טום בייקר בספרים "The Dalek Contract" ו-"Final Phase" שיצאו לאור ביוני ויולי 2013.

InSite Films
ב-2011 הקים מפהאם חברת הפקות בשם "InSite Films" שיוצרת מגוון של תוכן וידאו בהם וידאו קליפים, סרטי קידום מכירות, וסרטים תיעודיים.

### חיים אישיים

מפהאם נשוי לגווינת' מפהאם ולהם שני ילדים.

פרסים ומועמדויות
----------------

* פרסי הקולנוע והטלוויזיה האירים (2009) מועמדות לשחקן הטוב ביותר בתפקיד ראשי בסדרה "The Clinic"
* פרסי עולם ברודוויי (2011) מועמדות לשחקן הטוב ביותר במחזה "Journey’s End".

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 | שף! | Chef! | אדיסון | בפרק "Time Flies" |
|  | Fall from Grace | טייס ראשון | סרט טלוויזיה |
| 1995 |  | Castles | מתיו קאסל | סדרת טלוויזיה |
|  | Degrees of Error | איאן | סדרת טלוויזיה (פרק אחד) |
| 1996 | עדות אילמת | Silent Witness | מארק ג'יימס | בפרק "Long Days, Short Nights" |
|  | Wycliffe | אוון מאת'רס | בפרק "Last Judgement" |
| הפצוע האנגלי | The English Patient | הקצין אל טאג' |  |
|  | The Fragile Heart | דניאל פסקו | סדרת טלוויזיה |
| 1997 | משחקי נוכלים | Shooting Fish | רוג'ר |  |
| 1998 |  | The Ambassador | ג'וליאן וודהאם | סדרת טלוויזיה |
| ידידנו המשותף | Our Mutual Friend | מורטימר לייטווד | מיני-סדרה |
| 1999 |  | The Scarlet Pimpernel | ג'יימס דנבי | סדרת טלוויזיה (פרק אחד) |
|  | Wing and a Prayer | קארל האלאם | סדרת טלוויזיה |
|  | Up Rising | ג'סטין וינטרמן | מיני-סדרה |
|  | Trial by Fire | אנתוני סאמר | סרט טלוויזיה |
| 2000 | טאגארט | Taggart | אלן המילטון | בפרק "Football Crazy" |
| 2000–2001 |  | Always and Everyone | ד"ר אנדרו ארגייל | סדרת טלוויזיה |
| 2001 |  | Gentlemen's Relish | לורד תורניקרופט | סרט טלוויזיה |
| 2002 |  | Whistle | ריאן | סרט קצר |
| המלחמה של פויל | Foyle's War | מייקל טרנר | בפרק "The German Woman" |
| דיאל ופסקו | Dalziel and Pascoe | ד"ר סם ג'ונסון | בפרק "Dialogues of the Dead" |
| 2003 |  | Hard Labour | סימון | סרט קצר |
|  | State of Mind | קארל ווטסון | סרט טלוויזיה |
| חקירות המפקח לינלי | The Inspector Lynley Mysteries | ג'סטין ברוק | בפרק "A Suitable Vengeance" |
|  | Trevor's World of Sport | רוג'ר | סדרת טלוויזיה |
| הנרי השמיני | Henry VIII | ג'ורג' בולין | סרט טלוויזיה |
| 2004 | כובע אדום | Red Cap | מייג'ור מארק ספינגר | בפרק "True Love" |
| הולבי סיטי | Holby City | לארי פיליפס | סדרת טלוויזיה |
| רוז ומלוני | Rose and Maloney | ביל קמפסה | סדרת טלוויזיה (2 פרקים) |
| ספוקס | Spooks | סמל בילוש לוטון | סדרת טלוויזיה (פרק אחד) |
| 2005 |  | The Queen's Sister | רובין דאגלס-יום | סרט טלוויזיה |
| 2006 | חדר מיון | Casualty | ג'רי סנדס | בפרק "Happy Hour" |
| 2007 |  | Imeacht Na N'Iarlaí | סר ג'ון דייוויס | מיני-סדרה |
| הרופאים | Doctors | רוברט תומאס | בפרק "Force of Habit" |
| 2007–2008 | קינגדום | Kingdom | סיימון קינגדום | סדרת טלוויזיה |
| 2003–2009 |  | The Clinic | דן וודהאוס | סדרת טלוויזיה |
| 2010 | שכוח אל | Godforsaken | הכומר |  |
|  | Capture Anthologies: Love, Lust and Tragedy | סיימון |  |
| 1999–2011 | רציחות במידסומר | Midsomer Murders | ג'יימס אוטי / גרהאם טרנטר | בפרק "Not in My Back Yard" |
| 2011 | צבא היבשה של נשים | Land Girls | ד"ר ריצ'רד צ'נינג | סדרת טלוויזיה |
|  | The Waiting Room | ג'וליאן | סרט קצר |
| 2012 | מבוכים ודרקונים: ספר האפלה | Dungeons & Dragons: The Book of Vile Darkness |  | סרט טלוויזיה |
| פקד בנקס | DCI Banks | קית' רות'וול | בפרק "Dry Bones That Dream" |
|  | The Living and the Dying | כתב חדשות | סרט קצר |
| 2013 |  | Nixon's the One | ג'יימס קוג | בפרק "Elites" |
| המפקח לואיס | Inspector Lewis | פרנק מקלין | בפרק "Down Among the Fearful" |
|  | This Is Vanity | פיטרס | סרט קצר |
| 2014 |  | Heart of Lightness | הדוקטור (ואנגל) |  |
|  | Sniper: Legacy | בידוול |  |
| תחבולות חדשות | New Tricks | ג'ון סטוקס | בפרק "Breadcrumbs" |
|  | Power Loss | האב | סרט קצר |
| 2015 | המוסקטרים | The Musketeers | גנרל דה פואה |  |
|  | Dragonheart 3: The Sorcerer's Curse | סר הורסה |  |
| אנושיים | Humans | סגן ניצב שו |  |
| 2016 | האב בראון | Father Brown | סר מלקולם בריית'ווייט | בפרק "The Rod of Asclepius" |
|  | Sniper: Ghost Shooter | בידוול |  |
| 2017 | סטרייק | Strike | ג'רי וולדגרייב | סדרת טלוויזיה |
| 2018 | אופליה | Ophelia | פולוניוס, יועץ קלאודיוס |  |
| 2019 | דום: הכחדה | Doom: Annihilation | ד"ר מלקולם |  |
| 2023 | גולדה | Golda | חיים בר-לב |  |
| TBA |  | You & Me | ג'רמי | מיני-סדרה עתידית של ITV |

קישורים חיצוניים
----------------

ויקישיתוף מדיה וקבצים בנושא **דומיניק מפהאם** בוויקישיתוף
* אתר האינטרנט הרשמי של דומיניק מפהאם

* דומיניק מפהאם, במסד הנתונים הקולנועיים IMDb (באנגלית)

הערות שוליים
------------

1. ↑  "Archived copy". אורכב מ-המקור ב-8 במאי 2010. נבדק ב-2010-06-05. `{{cite web}}`:  (עזרה);  (עזרה)
2. ↑  Dominic Mafham
3. ↑  The Fragile Heart (1996– ) Awards
4. ↑  Our Mutual Friend (1998– ) Awards
5. ↑  Heart of Lightness (2014)
6. ↑  Sniper: Legacy (2014)
7. ↑
8. ↑  "Kim Cattrall returns to London stage in Linda". BBC News. 17 ביולי 2015. נבדק ב-18 ביולי 2015. `{{cite web}}`:  (עזרה)
9. ↑  Kim Cattrall pulls out of London play on doctors' advice
10. ↑  The Merchant of Venice On a national and international tour then playing a limited run in the Globe Theatre
11. ↑  Many sides of Shylock from Jonathan Pryce in this 'Merchant of Venice'
12. ↑  Review: ‘The Merchant of Venice’ With Extra Fog, Moral and Atmospheric
13. ↑  BBC Home Front website
14. ↑  6.11. THE JIGSAW WAR
15. ↑  2.06. THE DALEK CONTRACT
16. ↑
17. ↑  Dominic Mafham Awards

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007345656805171
* GND: 13491922X
* LCCN: no2002101027
* VIAF: 3406152684013923430008
* WorldCat: viaf-3406152684013923430008

 |